Muuntajat – Ekosuunnittelu.info
ENTR/Growth Lot 2
Tähän tuoteryhmään katsotaan kuuluvaksi muuntajat, jotka on hankittu 11.6.2014 jälkeen ja joiden vähimmäisteho on 1 kVA ja joita käytetään 50 Hz:n sähkönsiirrossa ja jakeluverkoissa tai teollisissa sovelluksissa. Tuoteryhmään kuuluvat sekä pienet muuntajat (suurin käyttöjännite enintään 1,1 kV), keskikokoiset muuntajat (suurin käyttöjännite 1,1-36 kV ja nimellisteho 5 kVA-40 MVA) että suuret muuntajat (suurin käyttöjännite yli 36 kV ja nimellisteho vähintään 5 kVA, tai nimellisteho vähintään 40 MVA).
Tuoteryhmään eivät kuulu kuitenkaan ekosuunnitteluasetuksen 1 artiklan kohdassa 2 mainitut muuntajat, muuten kuin tuotetietovaatimusten ja teknisen dokumentaation vaatimusten osalta. Esimerkiksi muuntajat, jotka on suunniteltu varajärjestelmiin tai mittauslaitteille tai mittareille, kuuluvat tällaisiin muuntajiin.
Uuden asetuksen luonnos ja kieliversiot ovat saatavilla komission nettisivuilta
Vanhat asetukset ja harmonisoidut standardit:
Ekosuunnitteluasetus (EU) N:o 548/2014
Tuotteen arvokilpeen tulee merkitä seuraavat tiedot:
nimellisteho, kuormitushäviö ja tyhjäkäyntihäviö sekä tyhjäkäynnillä tarvittava jäähdytysjärjestelmän sähköteho
kaksijännitteisten muuntajien osalta suurin nimellisteho pienemmällä jännitteellä taulukon I.3 mukaisesti
tiedot muuntajan kaikkien tärkeimpien osien painosta (ainakin johdin, johtimen tyyppi ja sydämen materiaali)
Tuoteasiakirjoissa sekä vapaasti käytettävissä olevilla valmistajien internetsivustoilla tulee esittää seuraavanlaiset tiedot:
edellisen kohdan tiedot
keskikokoisten (tarvittaessa) ja suurten muuntajien osalta huippuhyötysuhdeindeksi ja teho, jolla se saavutetaan
keskikokoisten pylväsmuuntajien osalta näkyvä merkintä ”vain pylväsasennukseen”.
Teknisessä dokumentaatiossa tulee esittää valmistajan nimi ja osoite, mallitunniste sekä edellisen kohdan mukaiset tiedot. Jos dokumentaatio tai sen osa perustuu toisen mallin dokumentaatioon, tämän toisen mallin mallitunniste on annettava ja dokumentaatiossa tulee tarkentaa, miten tiedot on johdettu (esim. laskelmin tai ekstrapoloinnein) ja miten laskelmat on tarkastettu.
Keskikokoiset kolmivaihemuuntajat, joiden nimellisteho ≤ 3 150 kVA:
Kuormitus- ja tyhjäkäyntihäviön tulee olla seuraavien taulukoiden ensimmäisen sarakkeen (vaihe 1) mukaisia:
toisen käämin Um ≤ 24 kV ja toisen Um ≤ 1,1 kV, neste-eristeinen: taulukko I.1
toisen käämin Um ≤ 24 kV ja toisen Um ≤ 1,1 kV, kuivaeristeinen: taulukko I.2
muuntaja, jossa käämien jänniteyhdistelmä on jokin muu tai käämit ovat kaksijännitteisiä: taulukko I.3
muuntaja, jossa on väliottoliitännät, joita voidaan käyttää niiden ollessa päällä tai kuormitettuina jännitteen muuttamista varten: taulukon I.2 ja taulukon I.3 sallittuja enimmäistasoja korotetaan 20 prosenttia tyhjäkäyntihäviöiden osalta ja 5 prosenttia kuormitushäviöiden osalta.
Keskikokoiset kolmivaihemuuntajat, joiden nimellisteho > 3 150 kVA
Huippuhyötysuhdeindeksin tulee olla seuraavien taulukoiden ensimmäisen sarakkeen (vaihe 1) mukaisia:
neste-eristeinen: taulukko I.4
kuivaeristeinen: taulukko I.5
Keskikokoiset pylväsmuuntajat, joiden nimellisteho on 25-315 kVA
Kuormitus- ja tyhjäkäyntihäviön tulee olla taulukon I.6 ensimmäisen sarakkeen (vaihe 1) mukaisia.
Huippuhyötyindeksin tulee olla seuraavien taulukoiden ensimmäisen sarakkeen (vaihe 1) mukaisia.
neste-eristeinen: taulukko I.7
kuivaeristeinen: taulukko I.8
Jos muuntajan nimellisteho on taulukossa esitettyjen arvojen välillä, tulee tarvittavat arvot interpoloida lineaarisesti.
Voimaantulo 1.7.2021:
Kaikkien edellä mainittujen muuntajien tulee olla kuormitus- ja tyhjäkäyntihäviöiltään sekä huippuhyötysuhdeindekseiltään edellä mainittujen taulukoiden toisen sarakkeen (vaihe 2) mukaisia.
Muuntajien vaatimusten uudelleenkatselmus (2017)
Muuntajien vaatimusten uudelleenkatselmus, liitteet (2017)
Muuntajien taustaselvitys, task 1-7 (2011)
Parhaan markkinoilla saatavilla olevan teknologian viitearvot ovat seuraavat:
Neste-eristeiset keskikokoiset muuntajat: Ao – 20 %, Ak – 20 %
Kuivaeristeiset keskikokoiset muuntajat: Ao – 20 %, Ak – 20 %
Keskikokoiset muuntajat, joissa on amorfinen terässydän: Ao – 50 %, Ak – 50 %